
02.06.2008

XXVII Бөтендөнья җәйге Универсиадасын үткәрүгә Россия Федерациясеннән кандидат буларак күрсәтелгән Казан шәһәренә булышлык күрсәтү өчен, гадәттән тыш марафон Брюссельдә финиш ясады. Анда 2008 елның 31 нче маенда Студентлар спортының Халыкара федерациясе башкарма комитеты (ФИСУ) 2013 елгы җәйге Студентлар уеннарының башкаласын сайлап алды.

01.06.2008

Казан 2013 елгы Бөтендөнья Студентлар уеннарын үткәрү өчен хокук яулау көрәшендә җиңеп чыкты.

31.05.2008

Бүген Татарстан Республикасы Премьер-министры Рөстәм Миңнеханов Брюссельдә 2013 ел Универсиадасын үткәрүгә Россия Федерациясеннән кандидат-шәһәр буларак күрсәтелгән Казанны тәкъдир итүдә катнашты. FISU (Federation International Sport University) башкарма комитеты әгъзалары өчен Казанны тәкъдир итүдә шулай ук Россия Федерациясе Хөкүмәте вице-премьеры Александр Жуков, Россия Олимпия комитеты Виктор Хоточкин, Казан мэры Илсур Метшин һәм башкалар чыгыш ясады.

30.05.2008

Бүген Татарстан Премьер-министры Рөстәм Миңнеханов Универсиада 2013 не үткәрү хокукын алуга кандидат-шәһәр булган Казан стендын тантаналы рәвештә ачуда катнашты. Брюссель шәһәрендәге FISU штаб-фатиры урнашкан “Ля Плаза” отеле территориясендә барлык өч кандидат-шәһәрнең дә (Татарстан башкаласыннан тыш, болар – Испаниянең - Виго, Көньяк Кореяның Гваньчжу шәһәрләре) үзенчәлекле күргәзмәләре җәелеп китте.

29.05.2008

Бүген Татарстан Республикасы Премьер-министры Рөстәм Миңнеханов Бельгия башкаласы Брюссельгә килде. Ул 2013 елдагы Бөтендөнья студентлар спорт уеннарын үткәрүгә хокукы булган кандидат-шәһәр буларак Казанны тәкъдир итү өчен шәһәргә килгән Россия делегациясенең башка әгъзаларына кушылды.

28.05.2008

Бүген Татарстан Премьер-министры Рөстәм Миңнеханов күпфатирлы йортларга капиталь ремонт ясау мәсьәләләре буенча

видеоконференция режимында чираттагы эшлекле киңәшмәне уздырды.

27.05.2008

Закон тарафыннан билгеләнгән срокта Татарстан Республикасындагы 227 мең граждан 2007 елга доходлары турында декларацияләр тапшырдылар. Бу турыда бүген журналистларга Татарстан Республикасы Министрлар Кабинетында үткәрелгән гадәти брифингта Татарстан Республикасы буенча Россия Федерациясе Федераль салым хезмәте идарәсе җитәкчесе Мидхәт Шаһиәхмәтов хәбәр итте.

26.05.2008

26 нчы майда Казанда “Татнефть” ААҖ Директорлар советының чираттагы утырышында 2008 елның I кварталына “Татнефть” ААҖ нең эш нәтиҗәләре, Татарстан чигеннән тыш Россия Федерациясендә һәм чит илләрдә проектларның тормышка ашырылуының барышы, 2007 ел нәтиҗәләре буенча акционерларның гомуми җыелышына хәзерләнү турында фикер алышулар булды.

25.05.2008

Бүген Казан янындагы “Биектау” автодромында ралли-кросс буенча Россия чемпионатының икенче этабы төгәлләнде. Ярышларда илнең 40 тан артык алдынгы узышчысы катнашты.

24.05.2008

19 нчы июньнән 21 нче июньгә кадәр Татарстан Республикасында табигый ресурслар һәм әйләнә-тирә мохитне саклау буенча Россия Федераль Җыелышы Федерациясе Советы комитетының һәм табигый ресурслар, табигатьтән файдалану һәм экология буенча Россия Федерациясе Дәүләт Думасы комитетының Россиядәге кече һәм урта нефть чыгару компанияләренең үсеш проблемалары турында берләштерелгән күчмә утырышы уздырылачак.
Рәсми Татарстан